ลัลลาเบล ช็อกเหล้าดับ ปริมาณ 400 มิลลิกรัมเปอร์เซ็นต์ ไม่มียาเสพติด
อุ่น ลุ้นระทึก จ่อโดน2ข้อหา,จ่อแจ้งข้อหา อุ่น กระทำการโดยประมาทเป็นเหตุให้ผู้อื่นถึงแก่ความตาย และเคลื่อนย้ายศพ หลังผู้การตงเต๊าเผยผลชันสูตร ลัลลาเบล มีปริมาณสุราในเลือดสูงกว่า 400 มิลลิกรัมเปอร์เซ็นต์ ไม่พบสารคัดหลั่งผู้อื่น ไม่พบสารเสพติดและร่องรอยการต่อสู้บนร่างกาย ขณะที่เมียคิวเจ้าของงานปาร์ตี้เปิดปาก ก่อนเกิดเหตุ 2 อาทิตย์ เคยถูกอุ่นลวนลามขณะเมาหลับแต่ถูกด่าเปิง ด้านอธิบดีกรมควบคุมโรคเตือน หากพบคนเมาไม่มีสติอย่าให้นอนราบ ให้รีบจับนอนตะแคง หรือรีบนำส่งโรงพยาบาล โซเชียลฮือฮาเฟซบุ๊กผู้ประกาศข่าวดัง โพสต์คอนโดฯที่เกิดเหตุนิมนต์พระมาทำบุญใหญ่ และเอาโซฟาตัวที่พริตตี้สาวนอนตายในล็อบบี้ไปเก็บไว้ลานจอดรถชั้น 4,จากคดีทอล์กออฟเดอะทาวน์ หลังมีผู้พบศพ น.ส.ธิติมา นรพันธ์พิพัฒน์ อายุ 25 ปี หรือ ลัลลาเบล พริตตี้สาวนอนตายปริศนาในล็อบบี้ชั้นล่างของคอนโดฯย่านตลาดพลู เมื่อช่วงตี 3 วันที่ 17 ก.ย.หลังไปรับจ้างชงเหล้าเอนเตอร์เทนในงานปาร์ตี้ย่านอ.บางบัวทอง จ.นนทบุรี ตำรวจ สน.บุคคโล เชิญตัวนายรัชเดช หรือ อุ่น วงศ์ทะบุตร วัย 25 ปี นายแบบอิสระ เทรนเนอร์ฟิตเนส และนักแสดงประกอบ ผู้ต้องสงสัยที่อยู่กับผู้ตายคนสุดท้าย และพักอยู่คอนโดฯดังกล่าว รวมทั้งบุคคลที่อยู่ในงานปาร์ตี้มาสอบปากคำโดยพยานซัดนายแบบหนุ่มชงเหล้าให้พริตตี้สาวดื่มตลอดงาน รวมทั้งระบุนาฬิกาเรือนทองในคลิปที่มีมือปริศนาลูบหน้าผู้ตายเป็นของนายรัชเดช ล่าสุด ตร.นำนาฬิกาสมาร์ทวอตช์ของลัลลาเบล ที่วงจรปิดจับภาพสวมใส่ขณะถูกลากเข้าไปในคอนโดฯนายรัชเดช ให้ บก.ปอท.พิสูจน์หาเวลาตายเป็นหลักฐานสนับสนุนอีกชิ้นขณะเดียวกัน พงส.รอประเคนข้อหาฆ่าผู้อื่น เพื่อเป็นคดีตัวอย่างหลังเทียบเคียงฎีกาและความเห็นกูรูกฎหมาย ระหว่างรอผลนิติวิทยาศาสตร์อย่างเป็นทางการในวันที่ 23ก.ย.,ในที่สุดผลนิติเวชพิสูจน์การเสียชีวิตอย่างเป็นทางการของพริตตี้สาวลัลลาเบลถึงมือตำรวจแล้ว โดยเมื่อเวลา 11.00 น. วันที่ 23 ก.ย. ที่ สน.บุคคโล พล.ต.ต.สัมฤทธิ์ ตงเต๊า ผบก.น.8 เผยหลังประชุมร่วมกับ พ.ต.อ.มานพ สุคนธนพัฒน์ พ.ต.อ.นำเกียรติ ธีระโรจนพงษ์ รอง ผบก.น.8 พ.ต.อ.พยงค์ เอี่ยมสกุล ผกก.สน.บุคคโล ว่า ผลชันสูตรศพที่จะบ่งบอกสาเหตุการตายของลัลลาเบล เบื้องต้นพบว่าเกิดจากพิษสุราในเลือดที่มีปริมาณสูงกว่า 400 มิลลิกรัมเปอร์เซ็นต์ ยังไม่พบสารคัดหลั่งของผู้อื่น รวมถึงไม่พบสารเสพติดและร่องรอยการต่อสู้บนร่างกาย แพทย์ลงความเห็นว่าการดื่มสุราเกินกว่า 400 มิลลิกรัมเปอร์เซ็นต์ ทำให้หัวใจหยุดเต้นได้ ต้องรอตรวจสอบเชิงลึกอีกครั้ง ยืนยันว่า การออกหมายจับจะยังไม่เรียบร้อยในวันนี้ ต้องสอบปากคำพยานสำคัญอีก 5 ปาก หากทุกอย่างเรียบร้อยดี ในวันพรุ่งนี้ (24 ก.ย.) สามารถรวบรวมสำนวนและขออำนาจศาลออกหมายจับได้ไม่เกินวันที่ 25 ก.ย.,พล.ต.ต.สัมฤทธิ์กล่าวอีกว่า สำหรับกระแสข่าวที่ว่าตำรวจเตรียมแจ้ง 3 ข้อหา คือ กระทำโดยประมาทเป็นเหตุให้ผู้อื่นถึงแก่ความตาย กระทำอนาจาร และกักขังหน่วงเหนี่ยวนั้น ใกล้เคียงตามที่นำมาพิจารณาควบคู่กับคำพิพากษาศาลฎีกาเรื่องฆ่าโดยงดเว้น จากหลักฐานตอนนี้ยังมีผู้กระทำผิดเพียงคนเดียว แต่ไม่ยืนยันว่าเป็นนายรัชเดชหรือไม่ หลังสอบปากคำขยายผล มีหลักฐานเชื่อมโยงถึงใครจะแจ้งข้อกล่าวหาเพิ่มเติมต่อไป ส่วนผลตรวจสอบข้อมูลในนาฬิกาสมาร์ทวอตช์ที่น่าจะเก็บหลักฐานชีพจรหัวใจ ซึ่งผู้ตายสวมใส่ก่อนเสียชีวิต ต้องสอบถามแพทย์อีกครั้งว่า น่าเชื่อถือหรือไม่ อย่างไร แต่นำมาเปิดเผยไม่ได้ ส่วนภาพเจ้าของมือที่สวมนาฬิกาเรือนทองลูบใบหน้าผู้ตาย ที่เผยแพร่อยู่บนโลกโซเชียลอยู่ระหว่างตรวจสอบ เพราะเจ้าของงานปาร์ตี้ และนายรัชเดชต่างปฏิเสธ ขณะเดียวกัน กำลังตรวจสอบเส้นทางการเงินเจ้าของบ้านที่จัดปาร์ตี้ ร่วมกับตำรวจภูธร ภาค 1 และ สภ.บางบัวทอง ว่าเป็นอย่างไร ส่วนนายรัชเดชขณะนี้ยังอยู่ในสายตาตำรวจและยังติดต่อได้อยู่,ต่อมานายชัยพล พรรณา หรือคิว อายุ 29 ปี เจ้าของบ้านที่จัดปาร์ตี้ย่านบางบัวทอง และ น.ส.เฟิร์ส (ภรรยา) รวมทั้งนายนที สถิตย์พงศ์สถาพร หรือตี๋ อายุ 33 ปี เข้าให้ปากคำกับพนักงานสอบสวนเพิ่มเติม พร้อมนำนาฬิกาเรือนทองของทั้งคู่มาให้พนักงานสอบสวนตรวจสอบเปรียบเทียบกับมือปริศนาที่ลูบใบหน้าผู้ตายในคลิปอีกด้วย,นายชัยพล หรือคิว กล่าวว่า มาชี้แจงเรื่องนาฬิกาสีทอง ที่เป็นกระแสในโลกโซเชียลว่า มีบุคคลอื่นนอกจากนายรัชเดชไปลูบใบหน้าผู้ตาย ขณะที่ภาพวงจรปิดในลิฟต์ที่เห็นนายรัชเดชสวมนาฬิกาสีดำ โดยนำคลิปมามอบให้ตำรวจเพื่อยืนยันว่า เจ้าของนาฬิกาเรือนทองที่ลูบหน้าผู้ตายคือนายรัชเดช ตามที่เคยให้สัมภาษณ์ไว้ ส่วนเรื่องที่บอกว่าตนเล่นหุ้นนั้นเป็นความจริง นอกจากนี้ยังซื้อบิตคอยน์ และขายของอุปกรณ์ในเกมด้วย ยืนยันไม่ได้ยุ่งเกี่ยวกับสิ่งผิดกฎหมาย ส่วนการว่าจ้างพริตตี้ ค่าเหล้าค่าอาหารนั้น ช่วยกันหารกับนายนที พี่ชาย รู้สึกเครียดเพราะถูกมองเป็นจำเลยสังคม ส่วนประเด็นภาพวงจรปิดที่มีภาพชายคนหนึ่งอยู่กับนายรัชเดช ตอนที่อุ้มผู้ตายขึ้นรถหน้าบ้าน เป็นคนรู้จักกับพวกตนที่กำลังจะเข้ามาเอากุญแจรถที่บ้าน โดยนายรัชเดชบอกว่าเป็นแฟนกัน ชายคนดังกล่าวไม่ได้รู้สึกแปลกใจอะไร เลยถือรองเท้าไปให้ ตำรวจเรียกสอบปากคำไปแล้ว,ด้าน น.ส.เฟิร์ส ภรรยานายชัยพลกล่าวว่า วันเกิดเหตุวันที่ 16 ก.ย. ผู้ตายมาถึงก่อนประมาณบ่ายโมง ส่วนนายรัชเดชตามมาทีหลัง ก่อนจัดปาร์ตี้กันตามปกติ เห็นว่าผู้ตายกับนายรัชเดชมีลักษณะชอบพอกัน ลัลลาเบลเริ่มไปนั่งกับนายรัชเดชก่อนและเริ่มพูดคุยถูกคอ เห็นว่าชุดที่ผู้ตายใส่วาบหวิว เลยถามว่าจะเอากางเกงหรือไม่ ผู้ตายตอบตกลง ได้เอากางขาสั้นสีดำของตนสมัยยังผอม ตัวที่ปรากฏในคลิปวงจรปิดให้ใส่ จนเวลา 15.00 น. ตนกับสามีเริ่มเมาขึ้นไปนอนบนห้อง กระทั่งเวลาประมาณ 20.00 น. ลงมาจากห้องเพราะญาติผู้ตายมาตามหา เมื่อรู้ว่าเบลยังไม่กลับบ้านได้ช่วยตามหา กระทั่งติดต่อนายรัชเดชได้ รีบบอกครอบครัวผู้ตายทันที ไม่นิ่งนอนใจ และให้ข้อมูลกับตำรวจเสมอ ไม่เข้าใจว่าทำไมถึงมีข่าวว่ากลุ่มตนไม่ให้ความสนใจ วันเกิดเหตุยังถามนายรัชเดชว่า เบลจะไหวเหรอ เพราะเหล้า 3 ขวดหมดไวในพริบตา นอกจากนี้ ก่อนเกิดเหตุราว 2 อาทิตย์ มีปาร์ตี้กัน ตนเมาหลับยังถูกนายรัชเดชลวนลาม สะดุ้งตื่นมาด่า จนนายรัชเดชถอย และเพิ่งมาเล่าให้แฟนฟังหลังเกิดเหตุ,ก่อนหน้านี้ช่วงเช้า นายชวลิต นรพันธ์พิพัฒน์ บิดาพริตตี้สาวผู้ตาย นำชุดบราปีกนกตัวอื่นๆของผู้ตาย จากที่บ้านมาให้ตำรวจเปรียบเทียบกับวัตถุพยานอื่นๆเพื่อให้สำนวนคดีรัดกุมยิ่งขึ้นพร้อมเผยว่า ไม่ห่วงเรื่องคดี เพราะตลอดสัปดาห์ที่ผ่านมา เจ้าหน้าที่เร่งรัดสุดความสามารถ อย่างไรก็ตาม เรื่องผ่านมากว่าสัปดาห์แล้ว ยังไม่ได้พูดคุยกับอุ่น รวมถึงคนที่มาร่วมปาร์ตี้ในวันเกิดเหตุแต่อย่างใด,มีรายงานด้วยว่า ขณะนี้คณะพนักงานสอบสวนอยู่ระหว่างประชุมถกเรื่องข้อกฎหมายที่จะขอศาลออกหมายจับกับผู้ต้องสงสัยรายนี้ คาดพนักงานสอบสวนเตรียมรวบรวมหลักฐานขอศาลออกหมายจับ ฐานกระทำการโดยประมาทเป็นเหตุให้ผู้อื่นถึงแก่ความตายและเคลื่อนย้ายศพ ส่วนผู้เกี่ยวข้องรายอื่นๆ อยู่ระหว่างตรวจสอบหาหลักฐานเพิ่มเติม หากเข้าข่ายร่วมกันกระทำผิดหรือพบความผิดในฐานอื่น จะต้องเรียกตัวมาแจ้งข้อหาเป็นรายคนต่อไป,เย็นวันเดียวกัน ผู้สื่อข่าวรายงานว่า เฟซบุ๊กของ Kanok Ratwongsakul Fan Page หรือ นายกนก รัตน์วงศ์สกุล ผู้ประกาศข่าวชายชื่อดัง โพสต์ข้อความและภาพเกี่ยวกับความเคลื่อนไหวในคอนโดมิเนียมที่เกิดเหตุ เมื่อวันที่ 22 ก.ย.ที่ผ่านมาว่า วันนี้คอนโดฯที่ ลัลลาเบล เสียชีวิต มีจัดทำบุญให้ และนิมนต์พระมาเจิมทุกจุดที่เกิดเหตุ ขึ้นไปหน้าห้อง น้ำอุ่นด้วย ส่วน โซฟา ตัวที่เบลนอนตรงล็อบบี้ถูกย้ายไปวางชั้นที่จอดรถชั้น 4 เห็นแล้วก็วังเวง คนคอนโดฯพยายามเลี่ยงชั้นนี้ตอนกลางคืน ทั้งนี้ เมื่อผู้ประกาศชื่อดังคนดังกล่าวโพสต์ข้อความบนเฟซบุ๊ก มีสมาชิกแฟนเพจ และสาวกโซเชียลมาแสดงความคิดเห็นจำนวนมาก โดยคอมเมนต์ที่ได้รับความสนใจถูกกดไลค์มากที่สุด อาทิ มีการแนะนำให้เอาโซฟาตัวที่พบศพไปไว้ในห้องน้ำอุ่น และมาตรการรักษาความปลอดภัยที่ดีของคอนโดฯ ทำให้ตำรวจสามารถคว้าตัวผู้ต้องสงสัยไว้ได้ทันควัน อย่างไรก็ตาม ผู้พักอาศัยในคอนโดฯดังกล่าวส่วนใหญ่ยังไม่สบายใจ แต่ร่วมแสดงความอาลัยด้วยการอวยพรให้ลัลลาเบลไปสู่ภพภูมิที่ดี,วันเดียวกัน ที่กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก.ปอท.) ศูนย์ราชการฯ ถนนแจ้งวัฒนะ พ.ต.อ.ศิริวัฒน์ ดีพอ รอง ผบก.ปอท.เผยว่า ได้รับการประสานจาก บก.น.8 ให้ บก.ปอท.ตรวจพิสูจน์พยานหลักฐานทางอิเล็กทรอนิกส์หลายชิ้น แต่ละชิ้นมีประเด็นที่พนักงานสอบสวนตั้งข้อสงสัยมาด้วย เช่น โทรศัพท์มือถือของผู้เกี่ยวข้องในคดีนี้ คลิปและหลักฐานการแชตที่แชร์ส่งต่อกันในโซเชียล รวมถึงนาฬิกาสมาร์ทวอตช์ที่อยู่ในข้อมือลัลลาเบล ตั้งประเด็นข้อสงสัย 4-5 ประเด็น 1 ในนั้นเป็นเรื่องของการตั้งค่าระบบ และการรีเซ็ตข้อมูลการตรวจวัดชีพจรนาฬิกาของผู้สวมใส่ ว่าสามารถเปลี่ยนค่า แก้ไขข้อมูล หรือลบข้อมูลที่มีอยู่ได้หรือไม่ ได้ตรวจสอบและส่งผลพิสูจน์กลับไปยัง บก.น.8 เรียบร้อย แต่ไม่สามารถเปิดเผยในรายละเอียดได้,ขณะที่ พ.ต.อ.กฤษณะ พัฒนเจริญ รองโฆษก ตร. กล่าวถึงคดีนี้เช่นกันว่า ขณะนี้ดำเนินการจนเกือบ จะครบทุกมิติ ทราบจาก ผบก.น.8 ว่าได้รับผลตรวจพิสูจน์จากทางห้องแล็บมาบางส่วนแล้ว ส่วนจะมีการแจ้งข้อกล่าวหา หรือออกหมายจับบุคคลที่เกี่ยวข้องต้องใช้เวลาตรวจสอบถึงสาเหตุที่ทำให้ น.ส.ธิติมาเสียชีวิต ตั้งแต่การติดต่อให้มารับงาน จะเข้าข่ายเป็นนายหน้ารับเป็นธุระจัดหาหรือไม่ การจัดงานลักษณะอย่างนี้ถูกต้องหรือไม่ มีการใช้ยาให้วัตถุออกฤทธิ์ถูกกฎหมายผิดกฎหมายหรือไม่ การกระทำจะเข้าข่ายการโทรมหญิงหรือไม่ ต้องตรวจสอบอย่างละเอียด หากพบว่าการกระทำดังกล่าว เข้าข่ายความผิด จะดำเนินการตามกฎหมาย ทั้งนี้ งานพริตตี้ถือเป็นหนึ่งอาชีพในสังคม แต่ผู้ที่เป็นผู้จัดการ ผู้รับงาน ต้องมีความรัดกุม ใช้สติให้มากขึ้นในการจะรับงานปาร์ตี้ในลักษณะอย่างนี้ เชื่อว่าสิ่งที่เกิดขึ้นกับ น.ส.ธิติมา น่าจะเป็นอุทาหรณ์ได้เป็นอย่างดีให้กับผู้ที่รับงานในลักษณะนี้ รวมถึงกลุ่มที่เป็นลูกค้า การจัดปาร์ตี้ในลักษณะนี้ เจ้าหน้าที่จับตาดูมาโดยตลอด การจะออกหมายจับบุคคลผู้กระทำความผิดคงจะไม่ได้ดูแค่บุคคลที่ทำให้ น.ส.ธิติมาถึงแก่ความตายเพียงอย่างเดียว จะต้องตรวจสอบถึงบุคคลที่เกี่ยวข้อง มีใครอยู่ในวงจรนี้อีกหรือไม่,ด้าน นพ.สุวรรณชัย วัฒนายิ่งเจริญชัย อธิบดีกรมควบคุมโรค กล่าวถึงผลตรวจของนิติเวช พบแอลกอฮอล์ในเลือดของลัลลาเบลมากถึง 418 มิลลิกรัมเปอร์เซ็นต์ ว่า ปกติการดื่มแอลกอฮอล์มีผลต่อสุขภาพ ไม่ว่าจะมีปริมาณมากหรือน้อยแค่ไหน ส่วนความทนต่อฤทธิ์แอลกอฮอล์ในร่างกายของคนเรานั้น แตกต่างกันทั้งเพศ ความอ้วน ความผอม บางคนดื่มมากไม่เมา บางคนดื่มนิดเดียวเมา ขึ้นอยู่กับดีกรี ของเครื่องดื่มที่ได้รับและระบบเผาผลาญแอลกอฮอล์ในร่างกาย ปัจจัยที่เสริมทำให้การดื่มสุราอันตรายได้รับผลกระทบจากฤทธิ์แอลกอฮอล์มาก ได้แก่ ดื่มแบบเพียว ดื่มขณะท้องว่าง และดีกรีของเครื่องดื่ม ก็มีผลต่อความทนฤทธิ์แอลกอฮอล์ในร่างกาย ทั้งนี้ฤทธิ์แอลกอฮอล์จะไปกดการทำงานของระบบประสาท มีผลกับระบบการหายใจ หัวใจ และหลอดเลือด,บางคนดื่มมากไปจนหมดสติ ไม่ควรให้นอนราบ เพราะจะทำให้สำลักน้ำที่ดื่มในปริมาณมาก ควรนอนตะแคง และเรียกให้รู้สึกตัวเพื่อเช็กสติและการรับรู้ ไม่เช่นนั้นอาจทำให้เสียชีวิตได้โดยที่คนรอบข้าง ไม่รู้ เพราะน้ำหรืออาหารที่ดื่มเข้าไปอาจอุดกั้นทางเดินหายใจ ทางที่ดีคือรีบนำส่งโรงพยาบาลหรือโทร. เรียก 1669 ส่วนกรณีที่เห็นจากคลิปว่า พริตตี้คนดังกล่าวปากม่วง เป็นการส่งสัญญาณว่าร่างกายเสียการควบคุม บางคนดื่มเหล้าหนัก ปัสสาวะราด ก็เป็นการบ่งบอกว่าร่างกายสูญเสียการควบคุม กรณีนี้ควรรีบดูแลปฐมพยาบาลเบื้องต้น,อีกด้านหนึ่งเมื่อช่วงบ่ายวันเดียวกัน ที่ สภ.บางบัวทอง จ.นนทบุรี พล.ต.ต.ธนายุตม์ วุฒิจรัสธำรง รอง ผบช.ภ.1 พล.ต.ต.สุธีร์ บุญครอง ผบก.สส.ภ.1 พล.ต.ต.ไพศาล วงศ์วัชรมงคล ผบก.ภ.จ.นนทบุรี ร่วมประชุมกับชุดสืบสวนสอบสวนนาน 1 ชั่วโมงแล้วเสร็จ พล.ต.ต.ธนายุตม์กล่าวว่า คดีนี้ตำรวจภาค 1 รับผิดชอบตรวจสอบบ้านจัดปาร์ตี้ว่าจัดมากี่ครั้งแล้ว สร้างความเดือดร้อนรำคาญหรือไม่ ได้ให้ฝ่ายสอบสวนตรวจสอบอย่างละเอียดว่าในวันเกิดเหตุมีใครบ้าง มีกี่ช่วงกี่เวลา เกี่ยวข้องกับยาเสพติดหรือไม่ ประกอบอาชีพอะไร ในส่วนพริตตี้ผู้เสียหายอีก 2 คนต้องขอสอบรายละเอียดก่อน,จากนั้น พล.ต.ต.ธนายุตม์พร้อมด้วยเจ้าหน้าที่วิทยาการ และนำสุนัขกลิ่นไปตรวจค้นบ้านจัดปาร์ตี้อีกรอบ โดย พล.ต.ต.ธนายุตม์เปิดเผยว่า ได้ยึดสิ่งเทียมอาวุธปืน นาฬิกา 2 เรือน ขวดสุรา และสิ่งต้องสงสัยเป็นเกล็ดสีขาวบรรจุอยู่ในถุงพลาสติกสีขาวน้ำหนัก 1 กรัม เจ้าหน้าที่วิทยาการนำไปตรวจสอบว่าเป็นสารเสพติดหรือไม่,,ชีพจรหัวใจหยุดเต้น 5 โมงเย็น ผบก.น.8 ถกเครียดคดี ลัลลาเบล
จ่อแจ้งข้อหา อุ่น กระทำการโดยประมาทเป็นเหตุให้ผู้อื่นถึงแก่ความตาย และเคลื่อนย้ายศพ หลังผู้การตงเต๊าเผยผลชันสูตร ลัลลาเบล มีปริมาณสุราในเลือดสูงกว่า 400 มิลลิกรัมเปอร์เซ็นต์
ลัลลาเบล,พริตตี้ตาย,ธิติมา นรพันธ์พิพัฒน์,ปริมาณแอลกอฮอล์ในเลือด,สาเหตุการตาย,รัชเดช วงศ์ทะบุตร,ข่าวหน้า1